John Joseph Mitty

**John Joseph Mitty** (født 20. januar 1884 i New York City i USA, død 15. oktober 1961 i Menlo Park i California) var katolsk erkebiskop av San Francisco (1935–1961). 
## Liv og virke
### Prest
### Bakgrunn
John Joseph Mitty ble født i Greenwich Village i New York og var sønn av John Mitty og Mary (*neé* Murphy).

### Prest
John Joseph Mitty ble presteviet den 22. desember 1906. Hans studier fortsatte i Roma. I 1909, etter at han kom tilbake til hjemlandet, var han en kort periode som prest ved *St. Veronica's Church* i West Village på Manhattan. Fra 1909 til 1917 var han professor i dogmatisk teologi ved *St. Joseph*-seminaret i Yonkers. En av studentene hans var den fremtidige kardinal James Francis Louis McIntyre.

Under første verdenskrig tjenestegjorde han som feltprest i USAs hær, og tjenestegjorde med den amerikanske ekspedisjonsstyrken i 49. infanteridivisjon og 101. luftbårne divisjon i Frankrike. Han tjenestegjorde med to New York-regimenter som opererte i Meuse-Argonne-offensiven i 1918. 

I 1919 ble han dimittert og ble deretter utnevnt til sogneprest i *Sacred Heart Parish* i Highland Falls. I tillegg til sine pastorale oppgaver tjenestegjorde han som katolsk kapellan ved United States Military Academy i West Point fra 1919 til 1922. I løpet av disse årene var general Douglas MacArthur superintendent for akademiet. 

I 1922 utnevnte erkebiskop Patrick Joseph Hayes ham til sogneprest i sognet *St. Luke* i Bronx.

### Biskop av Salt Lake
Den 21. juni 1926 utnevnte pave Pius XI ham til biskop av Salt Lake. Erkebiskopen av New York, kardinal Patrick Joseph Hayes, bispeviet ham den 8. september samme år; medkonsekratorer var hjelpebiskop i av New York John Joseph Dunn, og biskopen av Syracuse, Daniel Joseph Curley.

Biskop Mitty arvet en dypt forgjeldet bispedømme. Hans forgjenger hadde tatt opp nye lån til å betale renter på sin tidligere gjeld, og etterlot bispedømmet i underskudd på over 300.000 dollar. Mitty tok kontroll over økonomien, med fokus på å forbedre de ukentlige kollektene. Da han ble forflyttet i 1932, var bispedømmet blitt i stand til å begynne å nedbetale gjelden, og hans etterfølger var i stand til å fullføre nedbetalingen i 1936.

### Erkebiskop av San Francisco
Den 29. januar 1932 utnevnte Pius XI ham til koadjutorerkebiskop av San Francisco og gjorde ham til titulærerkebiskop av *Aegina*. Den 2. mars 1935 ble John Joseph Mitty erkebiskop av San Francisco, etter den da fratrådte erkebiskop Edward Joseph Hanna.

Erkebiskop Mitty arbeidet for å gjenoppbygge eller etablere katolske institusjoner i erkebispedømmet. Hans første handling som erkebiskop var å donere sin installasjonsgave fra presteskapet for å gjenopprette presteseminaret i Menlo Park -  1937 kjøpte erkebispedømmet tilbake *St. Mary's College of California* som kunne gjenåpne allerede i 1938.[6] I løpet av de tjueseks årene av hans styre i San Francisco erkebispedømme, etablerte han 84 menigheter og misjoner, og over 500 byggeprosjekter ble fullført.

Erkebiskop Mitty skapte kontrovers da han ba om en boikott av San Francisco News. Avisen hadde meldt at en prest fra erkebispedømmet var blitt arrestert, erkjent straffskyld og bøtelagt for fyllekjøring. Biskopen kalte dette «anti-katolsk pressedekning».

Han sluttet seg til flere andre amerikanske biskoper og erkebiskoper i å kritisere Moskvaerklæringen, og stilte spørsmål ved Sovjetunionens motiver.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682-1751) *1730
* Kardinal Federico Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Jean-Louis Anne Madelain Lefebvre de Cheverus (1768-1836) *1810
*Erkebiskop Ambrose Maréchal (1768-1828) *1817
* Biskop John Dubois (1764-1842) *1826
* Biskop John Joseph Hughes (1797-1864) *1838
* Erkebiskop John McCloskey (1810-1885) *1844
* Erkebiskop Michael Augustine Corrigan (1839-1907) *1873
* Erkebiskop John Murphy Farley (1842-1918) *1895
* Erkebiskop Patrick Joseph Hayes (1867-1938) *1914
* Erkebiskop *John Joseph Mitty* (1884-1961) *1926

## Referanser